गुवाहाटी , डिसेम्बर 19 : मोन 25 होबथानाय बन्द' ( Restricted Holiday ) आरो मोन 2 खावसे बन्द' ( Half Holiday ) फोरजों लोगोसे आसाम सरकारनि सिङाव खामानि मावग्राफोरा फैगौ 2019 माइथायाव गासै मोन 34 था गनायथि जानाय सानाव बन्द' मोन्नो हागोन । खावसे बन्द' ( Half Holiday ) नि समाव साफ्रोमबो आसाम सरकारनि सिङाव खामानि मावगिरिफोरा बन्द'नि सानाव बेलासेनि 1 रिंगासिम खामानि मावनो नांगोन आरो बिथांमोनहा मोननैल' होबथानाय ( Restricted Holiday ) मोन्नो हागोन । सनिबार आरो रबिबाराव ( मोनफ्रोमबो दाननि नैथि आरो ब्रैथि सप्तायाव ) आसाम सरकारनि सिङाव 1 बोसोराव 365 साननि गेजेराव गासै 110 सान बन्द' मोन्नो हागोन । बे मावफारियाखौ थांनाय समबारखालि हर गेजेराव आसाम सरकारनि केबिनेटनि मेलाव फोसावनानै होयो । मखनो गोनांदि फैगौ 2019 माइथायनि थाखाय समबारखालि फोसावजानाय बन्द'फोरनि फारिलाइआ थांनाय 2018 माइथायनि बन्द'फोर आरो केलेन्डारनिफ्राय एसेबां फारागथि गैया । 
2019 माइथायाव आसाम सरकारनि सिङाव 34 सान गनायथिजानाय बन्द' दं